पाएं अपने शहर की ताज़ा ख़बरें और फ्री ई-पेपरडाउनलोड करें
लाॅकडाउन के कारण मरीजों के परिजनों को भोजन की परेशानी से निजात दिलाने के लिए व्यापार महासंघ की ओर से शुरू की गई भोजन सेवा में रविवार को चौथे दिन भोजन के 800 पैकेट मरीजों के परिजनों को उपलब्ध करवाए गए। व्यापार महासंघ की भोजन सेवा को पार्श्वनाथ मानव सेवा चेरिटेबल ट्रस्ट का भी संबल मिला। ट्रस्ट अध्यक्ष उर्मिला जैन भाया ने भोजन सेवा को मौके पर जाकर देखा और भागीदारी व्यक्त की। महासंघ अध्यक्ष ललितमोहन खंडेलवाल, महामंत्री प्रदीप जैन, योगेश कुमरा, क वर्ग व्यापार संघ अध्यक्ष हेमराज गोयल, नरेंद्र बत्रा, धर्मादा अध्यक्ष विमल बंसल, कोषाध्यक्ष जिनेंद्र जैन, कन्हैयालाल चित्तौड़ा, आनंद बंसल, भानू पोरवाल ने बताया कि एक व्यापारी ने 15 किलो अचार उपलब्ध करवा कर भोजन व्यवस्था को बेहतर बनाया।
दोपहर के भोजन का सहयोग रघुनाथ पुरोहित परिवार तथा शाम के भोजन की व्यवस्था जिला उर्वरक खाद विक्रेता संघ ने की। सोमवार को दोनों समय के भोजन की व्यवस्था दाऊदी बोहरा समाज के परिवारों की ओर से की जाएगी। रविवार दोपहर को पार्श्वनाथ मानव सेवा चेरिटेबल ट्रस्ट की अध्यक्ष उर्मिला जैन भाया ने अस्पताल परिसर में घूम कर वहां मरीजों के परिजनों तथा ट्रस्ट की ओर से उपलब्ध करवाई जा रही पेयजल व्यवस्था का जायजा लिया। भोजन सेवा में रमेश मराठा, आनंद बंसल, भानू पोरवाल, संजय गुप्ता, हितेश गुप्ता, कमलेश जैन, टोनू मंूंदडा, हितेश सोनी, पीयूष गर्ग, गणेश गर्ग, भारत जैन सहित कई व्यापारियों ने सहयोग किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn